**Насоки за изготвяне на презентация върху проект за**

**дизайн на бъдещия дисертационен труд**

Целта на презентацията е да вербализира вашето намерение за осъществяване на дисертационното изследване. Вие може да изберете как да представите проекта си за дизайн. За ориентир може да използвате публикуваната в курса примерна презентация. За всеки случай съм я приложила към писмото ми. Ако решите, може да използвате и друг подход, който сметнете за подходящ. Имате пълна свобода! Позволила съм си да публикувам папка с изработени презентации от ваши колеги, участници в предишни курсове. Но, моля, предизвикателството е вие да откриете онзи начин, по който да представите проекта си за дизайн въздействащо, запомнящо се!

**В структурно отношение е добре да са представени:**

\*Темата на дисертацията,

\*Имената на дисертанта/дисертантката

\*Ключови моменти в концепцията

\*Методология

\*Понятиен апарат

\*Изследователски въпрос/ проблем

\*Цел и задачи на изследването, свързани с решаването на проблема

\*Хипотеза/догадка

\*Изследователски процедури за решаване на проблема и проверка на догадката, ако има такива

\*Очаквани резултати/ дискусия/ изводи